Diari Oficial de la Generalitat Valenciana


Sumari del DOGV 8439, del 07-12-2018 (2018/11607)

ACORD de 30 de novembre de 2018, del Consell, pel qual s'autoritzen transferències de crèdits entre seccions, capítols i programes per import de 134.817,37 euros, derivades de la nova estructura competencial i orgànica de la Conselleria d'Hisenda i Model Econòmic i de l'Institut Valencià de Finances, així com la consegüent modificació en el pressupost de despeses i ingressos d'aquest últim. Expedient 06.016/18-145.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8439

Data del DOGV
:   07-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11177


Data del document
:   30-11-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 30 de novembre de 2018, del Consell, pel qual s'autoritzen transferències de crèdits entre seccions, capítols i programes per import de 134.817,37 euros, derivades de la nova estructura competencial i orgànica de la Conselleria d'Hisenda i Model Econòmic i de l'Institut Valencià de Finances, així com la consegüent modificació en el pressupost de despeses i ingressos d'aquest últim. Expedient 06.016/18-145. [2018/11939]  
  
L'article 48 de la Llei 21/2017, de 28 de desembre, de la Generalitat, de mesures fiscals, de gestió administrativa i financera, i d'organització de la Generalitat estableix la integració en la Generalitat de les funcions i competències en matèria de política financera i tresor, certificat i signatura electrònica que desenvolupava l'Institut Valencià de Finances, i en les disposicions addicionals tercera i quarta el règim d'integració del personal laboral que exerceix funcions que deixen de ser competència d'aquest institut i la subrogació de la Generalitat en les relacions jurídiques de l'IVF en matèria de política financera i tresor i en matèria de certificació i signatura electrònica a què es refereix l'article esmentat.  
  
En aplicació d'aquestes disposicions i aprovat el Reglament orgànic i funcional de la Conselleria d'Hisenda i Model Econòmic pel Decret 119/2018, de 3 d'agost, cal dur a terme les modificacions pressupostàries necessàries perquè els centres directius que reben competències, com a conseqüència de la modificació del règim jurídic de l'IVF, compten amb els recursos personals i materials necessaris per a això en el que resta d'exercici i la consegüent minoració en el pressupost d'ingressos i despeses d'aquesta entitat.  
Ateses les dades i els imports que s'inclouen en la sol·licitud de l'IVF i en la proposta de la Conselleria d'Hisenda i Model Econòmic, les línies de transferència a minorar, que tenen com a destinatari l'IVF són:  
- X1358, «Subvenció a les despeses de funcionament del Servei del Deute de la Generalitat», de la secció 19 Servei del Deute, programa 011.10, Servei del Deute, que es minora en 10.163,02 euros que es transfereixen al capítol 2 d'aquest mateix programa.  
- I, en la secció 06, programa 631.50, Actuacions sobre el sector financer, X4380, «Subvenció a l'assistència tècnica de l'Agència de Certificació Electrònica», de la qual es transfereixen 20.620,42 euros, que és l'import que s'ha estimat necessari per al mes de desembre al capítol 2 del programa 121.60 i X5464, «Transferència per a despeses corrents de l'IVF», que es minora en 104.033,942 euros, que és l'import necessari per a atendre les despeses de personal i de funcionament, directes i indirectes, vinculades a les subdireccions de mercat de capitals i d'entitats financeres i signatura electrònica, corresponents a desembre, que es transfereixen als capítols esmentats dels programes 611.40 i 121.60.  
Per tot això, i en virtut del que es disposa en l'article 48 i disposicions addicionals tercera i quarta de la Llei 21/2017, de mesures fiscals, de gestió administrativa i financera, i d'organització de la Generalitat, i dels articles 21,23 i 26 de la Llei 22/2017, de 29 de desembre, de pressupostos de la Generalitat per a 2018, a proposta del conseller d'Hisenda i Model Econòmic, el Consell, prèvia deliberació, en la reunió de 30 de novembre de 2018,  
  
ACORDA  
  
Primer  
Autoritzar la modificació dels annexos de transferències i subvencions corrents dels programes 631.50 i 011.10, minorant les línies i pels imports que es detallen a continuació:  
  
1. Programa 631.50. Actuacions sobre el sector financer  
2. Programa 011.10, Servei del Deute  
Segon  
Autoritzar les transferències de crèdits següents que afecta les aplicacions i pels imports que es detallen a continuació:  
Tercer  
Modificar el pressupost de l'Institut Valencià de Finances, en els termes que es detallen a continuació:  
a) Pressupost d'ingressos: minoració de 134.817,37 euros en el capítol IV.  
b) Pressupost de despeses: minoració de 104.033,93 euros en el capítol I, i minoració de 30.783,44 euros en el capítol II.  
  
València, 30 de novembre de 2018  
  
La consellera secretària,  
MÓNICA OLTRA JARQUE